पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के मुरासी निवासी एक 45 वर्षीय अधेड़ महिला की बुधवार की रात फांसी लगने से मौत का मामला प्रकाश में आया है। बताया जाता है कि बेला नवाद पंचायत के वार्ड नंबर 4 निवासी त्रिभुवन सिंह की पत्नी उषा देवी की फांसी लगने से मौत हो गई। हालांकि यह स्पष्ट नहीं हो पाया है कि यह हत्या है या आत्महत्या। मामले में लोगों के द्वारा तरह-तरह की बातें कही जा रही है। ग्रामीण मामले में अपना मुंह बंद रखना ही बेहतर समझ रहे हैं। इधर गुरुवार की सुबह बगैर पुलिस जांच पड़ताल के ही शव का अंतिम संस्कार कर दिया। बताया जाता है कि महिला की संदिग्धावस्था में मौत की सूचना पुलिस को नहीं दी गई। परिजन बीमारी के कारण मौत की बात कह रहे हैं तो आसपास के लोग पति की पिटाई के बाद फांसी लगाकर हत्या किए जाने की बात कह रहे हैं। मामले में स्थानीय पुलिस भी इस मामले की जानकारी से इंकार कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn